CELEX: 62010CN0199
Language: da
Date: 2010-04-26 00:00:00
Title: Sag C-199/10: Anmodning om præjudiciel afgørelse indgivet af Supremo Tribunal Administrativo (Portugal) den 26. april 2010 — Secilpar — Sociedade Unipessoal SL mod Fazenda Pública

17.7.2010   
            
            
               DA
            
            
               Den Europæiske Unions Tidende
            
            
               C 195/4
            
         Anmodning om præjudiciel afgørelse indgivet af Supremo Tribunal Administrativo (Portugal) den 26. april 2010 — Secilpar — Sociedade Unipessoal SL mod Fazenda Pública
   (Sag C-199/10)
   2010/C 195/08
   Processprog: portugisisk
   
      Den forelæggende ret
   
   Supremo Tribunal Administrativo
   
      Parter i hovedsagen
   
   
      Sagsøger: Secilpar — Sociedade Unipessoal SL
   
      Sagsøgt: Fazenda Pública
   
      Præjudicielt spørgsmål
   
   Er principperne om forbud mod forskelsbehandling, om etableringsfrihed og om de frie kapitalbevægelser, der er omhandlet i EØF-traktatens artikel 12, 43, 46 og 56 samt artikel 58, stk. 3, og i artikel 5, stk. 1, i direktiv 90/435/EF til hinder for den indeholdelse af kildeskat for indkomstskat vedrørende 2003, som med hensyn til et selskab, der ikke er hjemmehørende i indlandet, blev foretaget med en sats på 15 % i medfør af dobbeltbeskatningsoverenskomsten mellem Portugal og Spanien af udloddet udbytte, der blev stillet til selskabets disposition i dettes egenskab af aktionær i et selskab, der er hjemmehørende i medlemsstaten, i medfør af artikel 80, stk. 2, litra c), og artikel 88, stk. 3, litra b), og stk. 4 og 5, i CIRC (Código do Imposto sobre e Rendimento das Pessoas Colectivas), artikel 71, litra a) og d), i CIRS (Código do Imposto sobre o Rendimento das Pessoas Singulares) samt artikel 59 i EBF (Estatuto dos Benefícios Fiscais), som affattet på det relevante tidspunkt (1)?
   
      (1)  Rådets direktiv 90/435/EØF af 23.7.1990 om en fælles beskatningsordning for moder- og datterselskaber fra forskellige medlemsstater (EFT L 225, s. 6).